Държавен вестник, бр. 71, 2013 г., стр. 3

БРОЙ  71	
Д Ъ Р Ж А В Е Н  В Е С Т Н И К 	
СТР.  3  
Разглеждане на делото
Чл. 369. (1) Съдът се произнася по молбата 
еднолично в седемдневен срок и когато ус­
танови основанията по чл. 368, ал. 1, връща 
делото на прокурора, като му дава възможност 
в тримесечен срок да го внесе за разглеждане 
в съда с обвинителен акт, с предложение за 
освобождаване на обвиняемия от наказателна 
отговорност с налагане на административно 
наказание или със споразумение за решаване 
на делото, или да прекрати наказателното 
производство, като уведоми за това съда. В 
тримесечния срок не се включва срокът по 
чл. 242, ал. 3.
(2) Ако до изтичане на тримесечния срок 
прокурорът не осъществи правомощията си 
по ал. 1 или съдът не одобри споразумението 
за решаване на делото, съдът изисква делото 
и прекратява наказателното производство 
срещу обвиняемия еднолично в закрито 
заседание с определение. След постано­
вяване на определението наказателното 
производство продължава по отношение 
на съучастниците, както и по отношение 
на другите престъпления, за които лицето 
е привлечено като обвиняем.
(3) Когато прокурорът осъществи правомо­
щията си по ал. 1, но на досъдебното произ­
водство са допуснати съществени нарушения 
на процесуалните правила, съдът еднолично 
в закрито заседание прекратява съдебното 
производство и връща делото на прокурора 
за отстраняване на нарушенията и внасяне 
на делото в съда в едномесечен срок.
(4) Ако в срока по ал. 3 прокурорът не 
внесе делото за разглеждане в съда или 
съществените нарушения на процесуалните 
правила не са отстранени, или са допуснати 
нови, съдът еднолично в закрито заседание 
прекратява наказателното производство срещу 
обвиняемия с определение.
(5) Актовете на съда по ал. 2 и 4 са окон­
чателни.“
§ 6. В чл. 405, ал. 1 се създава т. 3:
„3. с фактическа и правна сложност, въз­
ложени им от административния ръководител 
на съответната военно-окръжна прокуратура.“
§ 7. В чл. 419 се създава нова ал. 2:
„(2) Определенията на съда по чл. 369, ал. 5 
подлежат на проверка по реда на тази глава 
на основание чл. 422, ал. 1, т. 1 – 3, както 
и при допуснати съществени нарушения на 
процесуалните правила.“
Законът е приет от 42-то Народно събрание 
на 1 август 2013 г. и е подпечатан с официал­
ния печат на Народното събрание.
Председател на Народното събрание: 
Михаил Миков
6225
УКАЗ № 170
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за изменение на Закона за публичност 
на имуществото на лица, заемащи висши 
държавни, обществени и други длъжности в 
публичния и частния сектор, приет от ХLIІ 
Народно събрание на 1 август 2013 г.
Издаден в София на 8 август 2013 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН
за изменение на Закона за публичност на иму­
ществото на лица, заемащи висши държавни, 
обществени и други длъжности в публичния 
и частния сектор (обн., ДВ, бр. 38 от 2000 г., 
изм., бр. 28 и 74 от 2002 г., бр. 8 от 2003 г., 
бр. 38 от 2004 г., бр. 105 от 2005 г., бр. 38 и 73 
от 2006 г., бр. 109 от 2007 г., бр. 33, 69 и 94 от 
2008 г., бр. 93 от 2009 г., бр. 18 и 62 от 2010 г., 
бр. 38 от 2012 г. и бр. 30 от 2013 г.)
§ 1. В наименованието на закона думите 
„държавни, обществени и други длъжности 
в публичния и частния сектор“ се заменят с 
„държавни и други длъжности“.
§ 2. В чл. 1 думите „държавни, обществени 
и други длъжности в публичния и частния 
сектор“ се заменят с „държавни и други 
длъжности“.
§ 3. В чл. 2, ал. 1 се правят следните из­
менения:
1. Точка 31 се отменя. 
2. Точка 38 се изменя така: 
„38. членовете на управителните и контрол­
ните органи на Националната електрическа 
компания и на Българския енергиен холдинг;“.
§ 4. В чл. 3, ал. 1 т. 5 се отменя.
Преходни и заключителни разпоредби
§ 5. (1) В тримесечен срок от влизането 
в сила на този закон, публикуваните в пуб­
личния регистър на Сметната палата встъпи­
телни декларации на лицата по отменената 
т. 31 на чл. 2, ал. 1, както и на членовете 
на управителните и контролните органи на 
юридическите лица, които осъществяват дей­
ност, регулирана от Държавната комисия за 
енергийно и водно регулиране, се заличават 
от страницата на Сметната палата в интернет 
и се предприемат действия за унищожаване 
на електронните и хартиените носители на 
тези декларации.